《咏斋诗》
宋代·李廌

古昔诗客长风骚，云间野鹤鸣九皋。
六丁极天十万遭，摄提执策穷牛毛。
玄珠罔象谁能及，或长壮丽称雄豪。
九原杀气横天高，朔风吹雪沾霜刀。
衔枚束甲夜渡洮，军中壮士秉白旄。
忿怒不可拔一毫，白狐几腋成一袍。
东溟一钓连六鳌，二长不同各有劳。
吟咏至审公讥褒，咏斋之乐真陶陶。
君毋独乐愈自高，亦当以手援儿曹。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。